**PROMENĀDES PROJEKTS TIEK PLĀNOTS DIVĀS KĀRTĀS:**

1.KĀRTA: Bruģu ielas pārbūve Gajoka mikrorajonā posmā no 18.novembra ielas līdz Ūdensvada ielai. Promenādes ceļa izbūve (promenādes neapplūstošais 1. līmeņa ceļš). Applūšanas varbūtība 1% (1 reizi 100 gados);

2.KĀRTA: Bruģu ielas promenādes būvniecība. Promenādes celiņu izbūve (promenādes sezonāli applūstošās 2. un 3. līmeņa takas).

**PROMENĀDE NOSACĪTI SADALĪTA TRIJOS FUNKCIONĀLOS POSMOS:**

I POSMS: no 18.novembra ielas līdz sporta trenažieriem (ieskaitot) – pastaiga, atpūta, sports

* + esošais laukums pie Marka Rotko piemiņas zīmes. Paredzēts paaugstināt esošo laukumu līdz 18.novembra ielas līmenim;
	+ laivu piestātne – ūdens transporta pietauvošanās vieta. Ceļš savieno piestātni ar 18.novembra ielu, nodrošinot ērtu piekļuvi pie ūdens gan gājējiem, gan mašīnām, kas apkalpo laivas;
	+ ūdens tornis. Paredzēta augšējas daļas nojaukšana un skatu platformas izveide uz esošiem pamatiem. Tiks izvietota informācija par apkārtējiem apskates objektiem. Uz ūdenstorņa pamata tiks atzīmētas ūdens līmeņa svārstības dažādos gados;
	+ pakāpienveida terases – Daugavas ainavas vērošanai;
	+ sporta zona. Paredzēts izvietot āra trenažierus dažādām vecuma grupām gar promenādes ceļu;
	+ esošais betona žogs mainīs vizuālo izskatu ar mākslas/augu/dekoratīvo režģu u.c. palīdzību;
	+ dekoratīvie stādījumi. Gar promenādes pastaigu takām tiks paredzēti daudzgadīgu puķu un graudzāļu stādījumi.

II POSMS: no sporta trenažieriem līdz Laivu ielai – vēsture, daba

* + vēsturiskās mājas, vēsturiskais preču piegādes ceļš no/uz Daugavu. Tiks izvietota informācija par Gajoka mikrorajona vēsturi;
	+ skatu platforma. Paredzēta kā Dzirnavu ielas turpinājums. Tiks izvietota informācija par apkārtējiem kultūrvēsturiskiem objektiem Daugavas kreisajā un labajā krastā;
	+ gar pastaigu takām tiks atjaunoti vēsturiskie dambja nogāzes stiprinājumi;
	+ Dabas izziņu taka. Tiks izvietota informācija par palienes pļavā un upē esošiem augiem un dzīvniekiem.

III POSMS: no Dzelzceļu ielas līdz Ūdensvada ielai – pludmale, atpūta, neskartās dabas taka

* + pilsētas pludmale. Krasta sakopšana atpūtai pie ūdens;
	+ pakāpienveida terases – Daugavas ainavas vērošanai;
	+ dabas izziņas taka. Tiks izvietota informācija par krastā un upē esošiem kokiem un krūmiem;
	+ tiks izvietota informācija par Daugavu un pilsētas ūdensapgādes vēsturi.